**Adatkezelési tájékoztató**

a Fővárosi Önkormányzat tulajdonában lévő színházak ügyvezetői álláshelyére pályázatot benyújtók részére

Adatainak védelme fontos számunkra, ezért ezúton szeretnénk Önt tájékoztatni – az Európai Parlament és a Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. rendelet (a továbbiakban: Rendelet) alapján – a Rendelet által védelemben részesített személyes adatainak kezelésével kapcsolatos tudnivalókról.

1. **Adatkezelő**

Budapest Főváros Önkormányzata, Főpolgármesteri Hivatal *Humán Erőforrás Menedzsment Főosztály* (a továbbiakban: Hivatal)

Székhely: 1052 Budapest, Városház u. 9-11.

Levélcím: 1840 Budapest

E-mail: [ugyfelszolgalat@budapest.hu](mailto:ugyfelszolgalat@budapest.hu)

Telefon: +36 1 327-1000

Honlap: [www.budapest.hu](http://www.budapest.hu)

1. **Adatvédelmi tisztviselő**

dr. Molnár Katalin

Telefon: +36 1 327-1454

E-mail: [adatvedelmitisztviselo@budapest.hu](mailto:adatvedelmitisztviselo@budapest.hu)

1. **Az adatkezeléshez kapcsolódó jogszabályok**
2. az Európai Parlament és a Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet),
3. az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.),
4. a munka törvénykönyvéről szóló 2012. évi I. törvény,
5. Magyarország helyi önkormányzatairól szóló 2011. évi CLXXXIX. törvény,
6. a Színház az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény,
7. Az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Kormány rendelet.
8. **Az adatkezelés jogalapja**

A Színház az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény, valamint az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Kormány rendelet értelmében a színházigazgatói álláshelyeket pályázati eljárás útján lehet elnyerni. Pályázni a Fővárosi Közgyűlés által jóváhagyott, a kultúráért felelős miniszter által vezetett minisztérium honlapján közzétett pályázati felhívásban foglaltak szerint lehet. A pályázatok szakmai bizottság általi elbírálását követően a Fővárosi Közgyűlés dönt a nyertes pályázatról. A nyertes pályázóval a pályázati kiírásban foglalt feltételeknek megfelelően ügyvezető igazgatói munkaszerződés jön létre.

1. A pályázó által benyújtott pályázati anyagban szereplő személyes adatok kezelése a Rendelet 6. cikk (1) e) pontjával összhangban az adatkezelő közérdekű és az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges, figyelembe véve a Rendelet 9. cikk (2) bekezdés b) pontját. Az adatkezelés a Fővárosi Önkormányzat tulajdonában álló színház és a pályázó közti munkaszerződés megkötését megelőzően a pályázati eljárás lefolytatásához, a nyertes pályázó kiválasztására vonatkozó döntések meghozatalához szükséges. Amennyiben az érintett adatait nem adja meg, pályázata az érdemi elbírálásból kizárásra kerül.
2. A nyertes pályázó adatait a Rendelet 6. cikk (1) e) pontjával összhangban, figyelemmel a Rendelet 9. cikk (2) bekezdés b) pontjára a Fővárosi Önkormányzat tulajdonában álló színház és a pályázó közti munkaszerződés elkészítése érdekében kezeljük.
3. A nyertes pályázó sikeres pályázatát a Rendelet 6. cikk (1) e) pontjával összhangban, a döntést követő 15 napon belül megküldi az előadó-művészeti szervezetek működésével összefüggő közigazgatási hatósági és szolgáltatási feladatokra kormányrendeletben kijelölt szerv részére, mely szerv gondoskodik a sikeres pályázat megismerhetőségéről, nyilvánosságának biztosításáról.
4. **A kezelt adatok köre, az adatkezelés célja**

|  |  |
| --- | --- |
| **személyes adat** | **az adatkezelés célja** |
| **név** | a pályázó beazonosításhoz, nyertes pályázat esetén 4. c) pontban meghatározott közzétételhez, valamint a munkaszerződés elkészítéséhez szükséges. |
| **születési név** | a pályázó beazonosításhoz szükséges |
| **születési hely** | a pályázó beazonosításhoz szükséges |
| **születési idő** | a pályázó beazonosításhoz szükséges |
| **értesítési cím** | a pályázati eredményről történő kiértesítéshez szükséges |
| **telefonszám** | a Hivatal és a pályázó közti kapcsolattartást szolgálja |
| **e-mail-cím** | a Hivatal és a pályázó közti kapcsolattartást szolgálja |
| **fényképes önéletrajzban a pályázó által fentieken kívül megadott személyes adatok** | pályázati feltétel meglétének azonosításához szükséges |
| **a színház vezetésére, működtetésére, fejlesztésére vonatkozó szakmai program** | pályázati feltétel meglétének azonosításához szükséges |
| **a pályázó által megvalósítani kívánt művészeti koncepció** | pályázati feltétel meglétének azonosításához szükséges |
| **végzettséget, szakképzettséget igazoló okiratok** | pályázati feltétel meglétének azonosításához szükséges |
| **szakmai gyakorlat igazolása** | pályázati feltétel meglétének azonosításához szükséges |
| **hatósági erkölcsi bizonyítvány** | pályázati feltétel meglétének azonosításához szükséges |
| **állami kitüntetések, díjak felsorolása és másolata** | pályázati feltétel meglétének azonosításához szükséges |
| **nyelvvizsga-bizonyítvány adatai** | pályázati feltétel meglétének azonosításához szükséges |
| **nyilatkozat a Ptk. 3:22 §-ban felsorolt kizáró okok fenn nem állásáról** | pályázati feltétel meglétének azonosításához szükséges |
| **összeférhetetlenségi nyilatkozat, vagyonnyilatkozat tételi kötelezettséget elfogadó nyilatkozat, hozzájáruló nyilatkozat arról, hogy a pályázat teljes anyagát az elbírálásban részt vevők megismerhessék, nyilatkozat a benyújtott dokumentumok hitelességéről, nyilatkozat arról, hogy a pályázatot elbíráló Fővárosi Közgyűlés a személyét érintő napirendi pont tárgyalásakor nyilvános vagy zárt ülésen tárgyalja** | pályázati feltétel meglétének azonosításához szükséges |

Fenti adatok hiányában a pályázat nem tekinthető érvényesnek.

1. **Az adatkezelés időtartama**

A Hivatal a ki nem választott pályázók pályázati anyagával kapcsolatban az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Kormány rendelet vonatkozó rendelkezései szerint jár el, azaz a pályázati anyagot a pályázó részére visszajuttatja. Ha a pályázó az általa benyújtott pályázati anyagot a pályázat elbírálási határidejétől számított 90 napon belül nem veszi át, az megsemmisítésre kerül.

1. **Az adatkezelésre jogosultak köre, az adatokhoz való hozzáférés és az adatbiztonsági intézkedések**

Az adatok kezelését kizárólag a Hivatal előkészítő feladatokat ellátó munkatársai végzik. A tárolt adatokhoz hozzáférni kizárólag az arra kijelölt munkatársak, valamint az elbírálási eljárásban részt vevők jogosultak. A Hivatal adatokat harmadik személynek kizárólag abban az esetben ad át, amennyiben azt törvény kötelezően írja elő.

A Hivatal a személyes adatokat a székhelyén található szervereken és irattárban, valamint a Hivatal központi irattárában tárolja.

A Hivatal minden észszerűen elvárható technikai és szervezési intézkedést megtesz annak érdekében, hogy a személyes adatait védjük, többek között a jogosulatlan hozzáférés ellen vagy azok jogosulatlan megváltoztatása ellen.

1. **Adattovábbítás**

A Hivatal az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Kormány rendelet 6. § (5) bekezdése alapján a sikeres pályázat egy példányát megküldi az előadó-művészeti szervezetek működésével összefüggő közigazgatási hatósági és szolgáltatási feladatokra kormányrendeletben kijelölt szerv részére.

1. **Az érintett adatkezeléssel kapcsolatos jogai és jogorvoslati lehetőségei**

**Jogok**

Az érintett kérelmezheti a Hivatalnál (az 1. pontban megjelölt elérhetőségeken):

1. tájékoztatását a személyes adatai kezeléséről,
2. személyes adatainak helyesbítését,
3. személyes adatai kezelésének korlátozását,
4. személyes adatainak törlését,
5. valamint tiltakozhat a személyes adatainak kezelése ellen.

**Az érintett kérelmére**

**Adatkezelő**

* tájékoztatást ad arra vonatkozóan, hogy személyes adatainak **kezelése** folyamatban van-e, amennyiben igen, a tájékoztatásnak az alábbiakra is ki kell terjednie: az adatkezelés célja, az adatkezeléssel érintett személyes adatok kategóriái, adattovábbítás esetén a címzettek megnevezése, az adatkezelés időtartama, az érintett jogai, jogorvoslathoz való jogai, amennyiben az adatok nem az érintettől származnak az adatok forrásának megjelölése.
* A kérelem benyújtásától számított legrövidebb idő alatt, legfeljebb azonban a kérelem beérkezésétől számított 1 hónapon belül írásban, közérthető formában adja meg a tájékoztatást. E tájékoztatás díjmentes. Amennyiben az Adatkezelő bizonyítani tudja, hogy az érintett kérelme megalapozatlan vagy túlzó, az Adatkezelő költségtérítést számíthat fel vagy elutasítja a kérelmet.
* Amennyiben az érintett az adatkezelés tárgyát képező személyes adatok másolatát kéri, Adatkezelő ezt díjmentesen rendelkezésre bocsátja. Az érintett által kért további másolatokért Adatkezelő adminisztratív költségeken alapuló ésszerű mértékű díjat számíthat fel.

**Adatkezelő**

* indokolatlan késedelem nélkül **helyesbíti** az érintettre vonatkozó pontatlan személyes adatokat, illetve a hiányos személyes adatokat kiegészítő nyilatkozat alapján kiegészíti.
* **az érintett kérésére korlátozza** az adatkezelést, ha az érintett vitatja a személyes adatok pontosságát, ha az adatkezelés jogellenes és az érintett ellenzi az adatok törlését, ha az adatkezelés céljából már nincs szükség a személyes adatok kezelésére, de az érintett jogi igényének érvényesítéséhez szükséges, vagy ha az érintett tiltakozott az adatkezelés ellen. Ebben az esetben az adatkezelő a személyes adatokat a tárolás kivételével csak az érintett hozzájárulásával vagy jogi igény előterjesztéséhez, érvényesítéséhez, védelméhez vagy más természetes személy vagy jogi személy jogainak védelme érdekében vagy fontos közérdekből kezelheti.
* a személyes adatot **törli**, ha kezelése jogellenes, ha az adatkezelés célja megszűnt, , ha a személyes adatokat az adatkezelőre vonatkozó jogi kötelezettség teljesítése érdekében törölni kell, vagy ha az érintett tiltakozik az adatkezelés ellen, és nincs elsőbbséget élvező jogszerű ok az adatkezeléshez. A törlési kérelmet a Hivatal abban az esetben utasítja el, ha az irattározásra vonatkozó jogszabályban foglalt határidő nem telt el.

**Az érintett**

* jogosult arra, hogy a saját helyzetével kapcsolatos okokból tiltakozzon személyes adatainak kezelése ellen. Ebben az esetben a személyes adatai nem kezelhetők tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival, szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett személyes adatok törlésére, korlátozására, helyesbítésére, illetve tiltakozásra vonatkozó kérésére Adatkezelő indokolatlan késedelem nélkül, de a kérelem beérkezésétől számított egy hónapon belül tájékoztatja érintettet a kérelme nyomán hozott intézkedésekről. Amennyiben Adatkezelő nem tesz intézkedéseket az érintett kérelme nyomán, arról legkésőbb a kérelem beérkezését követő 1 hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Adatkezelő a helyesbítésről, az adatkezelés korlátozásáról és a törlésről az érintettet értesíti.

**Jogorvoslati lehetőségek**

Amennyiben az adatkezeléssel kapcsolatban panaszt kíván tenni, célszerű azt elsőként az adatvédelmi tisztviselő 2. pontban megadott elérhetőségére megküldeni, melyet – annak beérkezését követően – haladéktalanul, de legkésőbb 1 hónapon belül megvizsgál, és a panaszost a vizsgálat eredményéről tájékoztatja.

Jogellenes adatkezelés esetén:

1. **panaszt nyújthat be** a *Nemzeti Adatvédelmi és Információszabadság Hatósághoz*, ha véleménye szerint a személyes adatok kezelésével kapcsolatban jogsérelem következett be (1125 Budapest, Szilágyi Erzsébet fasor 22/C; +36 1 391-1400; [www.naih.hu](http://www.naih.hu); [ugyfelszolgalat@naih.hu](mailto:ugyfelszolgalat@naih.hu)),
2. **bírósághoz fordulhat**, ha véleménye szerint az Adatkezelő a személyes adatokat nem a Rendelet szabályainak megfelelően kezelte, és ebből kifolyólag az érintett jogai sérültek (lakóhelye vagy tartózkodási helye szerint illetékes törvényszék előtt indítható meg),
3. ha az adatkezelő az adatkezelésre vonatkozó jogszabályok megsértésével kárt okoz, köteles azt megtéríteni (**kártérítéshez való jog**),
4. amennyiben az érintett személyiségi joga is sérül, **sérelemdíjra jogosult**.
5. **Egyéb információk**

Jelen tájékoztatóban nem szabályozott kérdésekben a Rendelet szabályai az irányadóak.